Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 1038/11/4406	Topoľčany, 23.3.2012
EEČ : 2-35-27-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Topoľčany
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
Skutková veta:
hoci mu zo Zákona o rodine vyplýva povinnosť vyživovať svoje deti, pričom rozsudkom Okresného súdu XXXXX XXXXX zo dňa XXXXX a právoplatným dňa XXXXX bol zaviazaný prispievať na  výživu svojej XXXXX XXXXX XXXXX, nar. XXXXX  sumou 90,-Eur  mesačne a svojho XXXXX XXXXX, nar. XXXXX sumou 80,-Eur mesačne vždy do  15-teho dňa   mesiaca vopred k rukám matky  XXXXX, nar.  XXXXX, bytom XXXXX, XXXXX,   svojej  vyživovacej povinnosti sa úmyselne vyhýbal tým, že  napriek tomu, že bol zamestnaný a dosahoval príjem, výživné riadne neplatil / a zamestnávateľom bol upozornený, že výživné mu nemôže byť zrážané/, s výnimkou mesiaca január 2012, kedy aspoň čiastočne splnil svoju povinnosť uhradením sumy 80,- Eur, pričom za zavinené obdobie neplnenia si svojej vyživovacej povinnosť v období od 1.6.2011 do dnešného dňa  spôsobil voči oprávnenej matke XXXXX, nar. XXXXX, trvale bytom XXXXX, XXXXX  na výživnom v celkovej výške 1620,- Eur a hoci trestným rozkazom Okresného súdu v Topoľčanoch sp. zn. XXXXX zo dňa XXXXX a XXXXX bol za prečin zanedbania povinnej výživy podľa § 207 ods. 2 Tr. zák. odsúdený

Právna veta:
lebo zanikla trestnosť činu
Odôvodnenie:
Policajt- vyšetrovateľka PZ, OR PZ Odboru kriminálnej polície  v Topoľčanoch  uznesením sp. zn. XXXXX zo dňa 6.12.2011 podľa § 199 ods. 1 Tr. por.  začala trestné stíhanie a následne uznesením zo dňa 15.2.2012 podľa § 206 ods. 1 Tr. por. vzniesla obvinenie XXXXX pre prečin zanedbania povinnej výživy podľa  § 207 ods. 2 3 písm. c)  Tr. zák. na skutkovom základe uvedenom vo výrokovej časti predmetného uznesenia. 	
	V prípravnom konaní bolo vykonaným dokazovaním a to výsluchom obvineného, poškodenej XXXXX, svedka- splnomocnenej zástupkyne ÚPSV a R v Topoľčanoch, ako i listinnými dôkazmi- rozsudkami Okresného súdu v Topoľčanoch a správami k osobe obvineného zistené, že XXXXX, ako otec maloletých detí, a teda ako osoba výživou povinná si svoju vyživovaciu povinnosť zavinene neplnil od 1.6.2011 / s výnimkou mesiaca január 2012, kedy aspoň čiastočne splnil svoju povinnosť uhradením sumy 80,- Eur/, pričom trestným rozkazom Okresného súdu v Topoľčanoch sp. zn. XXXXX zo dňa XXXXX a právoplatným dňa XXXXX bol za prečin zanedbania povinnej výživy podľa § 207 ods. 2 Tr. zák. odsúdený a v dôsledku neplnenie tejto vyživovacej povinnosti zostal dlhovať oprávnenej matke XXXXX do dnešného dňa  na výživnom sumu  1620,- Eur.
Prečinu zanedbania povinnej výživy podľa § 207 ods. 2, 3 písm. c) Tr. zák. sa dopustí
ten, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosti vyživovať alebo zaopatrovať iného, hoci bol v predchádzajúcich dvadsiatich štyroch mesiacoch za taký čin odsúdený alebo z výkonu trestu odňatia slobody uloženého za taký čin prepustený.
Podľa § 122 ods. 13 Tr. zák. ak ide o trestný čin zanedbania povinnej výživy podľa § 207 ide o pokračovanie konania až do doby, kým je vyhlásený rozsudok súdu prvého stupňa alebo pokiaľ sa súd druhého stupňa neodobral na záverečnú poradu.
Podľa § 86 písm. a) Tr. zák. trestnosť trestného činu zaniká aj vtedy, ak ide o trestný čin
zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
	Obvinený XXXXX využil ustanovenie § 86 písm. a) Tr. zák. a dňa 5.3.2012 uhradil poškodenej XXXXX sumu 1 620,- Eur, čím podľa vyjadrenia poškodenej uhradil dlžné výživné až do konca mesiaca marec 2012. Poškodená zároveň uviedla, že neplnenie si vyživovacej povinnosti obvineným nemalo trvalo nepriaznivé následky na maloleté deti.  
Podľa § 215 ods. 1 písm. h) Tr. por. prokurátor zastaví trestné stíhanie, ak zanikla
trestnosť činu.	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Ašverusová
prokurátorka